Adenostoma

Adenostoma  on ruusukasvien heimoon kuuluva pensassuku, joka sisältää vain kaksi lajia, chamissepensaan (Adenostoma fasciculatum) ja lajin Adenostoma sparsifolium. Molemmat lajit kasvavat luonnonvaraisina Kalifornian rannikolla ja Baja Californiassa, minkä lisäksi chamissepensasta esiintyy Sierra Nevadan alemmilla rinteillä.

Suvun molemmilla lajeilla on jäykät, tasasoukat, ainavihannat lehdet. Kermanvalkoiset kukat kasvavat huiskilomaisissa kukinnoissa; niillä on laajentunut kukkapohjus kuten muillakin ruusukasveilla. Hedelmä on pähkylä.

Tieteellinen nimi Adenostoma tulee kreikan kielestä ja tarkoittaa ”nystykarvaista suuta”, viitaten kukkapohjuksen eritenystyihin.

Lähteet